צ'ארלס ג'ספר גלידן

צ'ארלס ג'ספר גלידן (29 באוגוסט 1857 – 11 בספטמבר 1927) היה חלוץ אמריקאי בתחום הטלפוניה, איש כספים ומקדם כלי רכב בארצות הברית. צ'ארלס גלידן, יחד עם אשתו לוסי, היו הראשונים (בשנת 1902) שהקיפו את העולם במכונית, וחזרו על ההישג ב-1908.

 ביוגרפיה 
גלידן נולד בלוול, מסצ'וסטס, ב-29 באוגוסט 1857. הוא היה בנם המאומץ של נתנאל גלידן ולורה קלארק. הוא הגיע ממשפחה שהגיעה לאמריקה לפני 1664. הקריירה המקצועית שלו החלה בגיל 15. בין השנים 1873 עד 1877, ניהל את "חברת הטלגרף האטלנטי והפסיפי". הוא זיהה מוקדם את הפוטנציאל של הטלפון יחד עם אלכסנדר גרהם בל, והתנסה עמו בחיבורי טלפון דרך קווי הטלגרף. גלידן מימן את בניית קווי הטלפון במנצ'סטר, ניו המפשייר, והיה הראשון שהבין שהקול הנשי מתאים יותר לטלפונים המוקדמים מאשר הקול הגברי. מכיוון שכך, הוא שכר נשים כמרכזניות טלפונים. מרכזיית הטלפונים, אותה יזם, צמחה לסינדיקט, שכיסה, בין היתר, את מדינות אוהיו, מינסוטה, ארקנסו וטקסס. חיבור הטלפון הראשון למרחקים ארוכים (מלוול, מסצ'וסטס לבוסטון) הוקם ביוזמתו.

ב-10 ביולי 1878 הוא נישא ללוסי אמה קלגוורת' ממנצ'סטר, ניו המפשייר.

צ'ארלס גלידן האמין שהמכונית אינה רק צעצוע לעשירים, אלא שהיא תתפתח לכלי תחבורה רציני. הדבר דרש בניית אמון בכרכרה האפרוחית ללא הסוסים וכן מערכת כבישים תקינה. (באותה תקופה, נסיעות משמעותיות בוצעו לרוב ברכבת או בספינת קיטור). בשנת 1901 הוא מכר את החברה שהקים לחברת בל ורדף אחר מטרות חדשות אלה כאדם פרטי. הוא רכש מכונית באותה שנה, הוא ואשתו ערכו טיול מוצלח לחוג הארקטי מקום בו לא היו כבישים כלל.
שמאל|ממוזער|גלידן ואשתו לוסי אמה קלגוורת' במכונית נאפייר בלונדון בשנת 1902
בשנת 1902 הוא יצא למסע עולמי במכונית נאפייר בריטית יחד עם אשתו ועם צ'ארלס תומאס, מהנדס רכב מרוטינגדין שבסאסקס, אנגליה. במסע יוצא דופן זה הוא עבר מעל מ-46,528 מייל דרך 39 מדינות. הוא נסע במדינות שמעולם לא ראו מכונית. התנאי המוקדם למשימה זו היה הכנה קפדנית. הוא אפילו נסע עם גלגלים מיוחדים שאפשרו לו לנסוע על פסי רכבת. הוא תמיד היה לבוש ללא רבב, והיה מודע היטב לפרסום שנוצר סביבו. לכן הוא התכתב עם אינספור עיתונים מקומיים ובינלאומיים. הוא נסע כמעט לכל היבשות עד 1908. במרץ 1908 ביקר אף בארץ ישראל.

 מסע האמינות של גלידן 
בשנת 1904 גלידן השתתף במרוץ האמינות הראשון שאורגן על ידי איגוד הרכב האמריקאי (AAA), מניו יורק לסנט לואיס. מכיוון שחשב שזה צריך להיות אירוע חוזר, הוא תרם גביע כסף, ומדי שנה – פרס גדול מאוד (באותה תקופה) של 2000 דולר אמריקאי. ארגון גלידן של AAA ארגן את "מסע האמינות של גלידן" באופן קבוע בין השנים 1905 ל-1913. המטרה הייתה לנסוע מרחק מסוים במסגרת זמן מוגדרת ללא נקודות ביקורת. המנצח נקבע לפי שיטת ניקוד.

מסע גלידן הראשון נתפס כקל מדי, והמשתתפים בו הצביעו על מנצח. לא היה זה צ'ארלס גלידן עם הנאפייר שלו, אלא פרסי פירס בפירס-ארו המרשים שלו. במרוצים הבאים, המסלול הפך ארוך ותובעני יותר.

אף כי גלידן התכוון שהמסע יהווה פעילות בריאותית לגבירות ואדונים, מסע גלידן מעולם לא היה טיול. הוא תמיד כלל מספר מסלולים חדשים לאורך מאה מייל של אזורים כמעט חסרי דרכים בארצות הברית ולעיתים בקנדה. מכוניות רבות לא יכלו לעמוד בתנאים הקשים, והיו גם תקריות, כמו סוסים שנבהלו. אבל זה היה עניין של כבוד שכל הצוותים יישארו יחד, וגלידן סיפר שהוא שילם אגרות לכמה רשויות מקומיות ופיצה חקלאים על עופות מכיסו.

הניצחון במסע של גלידן הפך לעניין של יוקרה, ככל שיותר יצרני רכב השתתפו ורצו להצליח במסע בשביל היתרונות השיווקיים הנלווים.

בשנת 1946, מסע גלידן שוחזר על ידי מועדון המכוניות הוותיקות של אמריקה (מאוחר יותר בחסות מועדון המכוניות העתיקות של אמריקה) והוא מתקיים מדי שנה מאז, אך במסגרת תיירותית יותר ותוך שימוש בכלי רכב עתיקים. הוא נחשב לאירוע הוותיק והיוקרתי ביותר מסוגו בארצות הברית, והזוכה עדיין מקבל את גביע הכסף שתרם צ'ארלס גלידן בשנת 1905.

 חיים מאוחרים 
מסעותיו של גלידן נמשכו. בין השנים 1905 ל-1910, הוא היה הנשיא הראשון של מועדון האווירו של אמריקה. משנת 1908, הוא החל לקדם את התעופה. הוא שיבח את הטכנולוגיה הקלה מהאוויר (הוא ביצע 37 טיסות בכדור פורח) וסבר שמטוסים פרטיים יהיו נפוצים כמו אופנועים.

צ'ארלס ג'ספר גלידן נפטר מסרטן בביתו בבוסטון ב-11 בספטמבר 1927. הוא קבור בלואל לצד אשתו, שנפטרה בשנת 1931.

 קישורים חיצוניים 

 גלידן בסינגפור עם הקונסול, הגנרל דייוויד פ' וילבור
 גלידן בתחילת המסע של 1909
 אוסף צילומי גלויות ממסעות גלידן


 הערות שוליים 

קטגוריה:חלוצי תעשיית הרכב
קטגוריה:ילידי 1857
קטגוריה:נפטרים ב-1927